b'\n_START_ARTICLE_\nSnaga Javno podjetje\n_START_PARAGRAPH_\nSnaga Javno podjetje je podjetje, ki se ukvarja z zbiranjem komunalnih odpadkov na podro\xc4\x8dju MOL in nekaterih obljubljanskih ob\xc4\x8din. Poslovno deluje v okviru podjetja Javni holding Ljubljana.\n_START_SECTION_\nZgodovina\n_START_PARAGRAPH_\nOrganizirano pobiranje odpadkov v Ljubljani se je za\xc4\x8delo konec 19. stoletja, ko so pod \xc5\xbeupanovanjem Ivana Hribarja kupili prve smetarske vozove in zaposlili pobiralce smeti. Med prvo svetovno vojno je bilo ustanovljeno ob\xc4\x8dinsko podjetje, ki se je imenovalo Mestna priprega in je imelo svoje prostore na Pov\xc5\xa1etovi ulici. Leta 1921 je bilo kupljenih deset vozi\xc4\x8dkov za \xc5\xa1kropljenje cest in dva vpre\xc5\xbena stroja za pometanje cest. Leta 1929 je bil izdan prvi razglas o vzdr\xc5\xbeevanju \xc4\x8disto\xc4\x8de v mestu, pobiranje odpadkov pa so iz centra raz\xc5\xa1irili tudi na tedaj obrobne predele (\xc5\xa0entvid, Zelena jama, Kodeljevo, Rakovnik ...) Smeti so tedaj pobirali z devetimi vozovi trikrat tedensko v centru mesta in enkrat tedensko na obrobju. 1947. leta je bilo ustanovljeno Podjetje za vzdr\xc5\xbeevanje snage, \xc5\xbee leto kasneje pa je bilo preimenovano v Mestno podjetje Snaga Ljubljana. Leta 1956 je bilo kupljeno prvo zaprto smetarsko vozilo znamke TAM, v uporabi pa so se pojavili tipski plo\xc4\x8devinsti smetnjaki. Tri leta kasneje je sledilo novo poimenovanje, in sicer Komunalno podjetje Snaga. Leta 1968 so za\xc4\x8deli smeti pobirati z desetimi smetarskimi vozili v \xc4\x8crnu\xc4\x8dah, Pr\xc5\xbeanu, Mestnem logu, na Dolgem mostu in Rudniku. Na Cesti dveh cesarjev je bila leta 1971 urejena deponija odpadkov s stiskalnico (predtem so bile deponije Pod hribom, Fu\xc5\xbeine, Mestni log). Podjetje za pobiranje smeti je bilo vklju\xc4\x8deno v TOZD Javna higiena, ki pa je bilo leta 1977 priklju\xc4\x8deno h Komunalnemu podjetju Ljubljana.'